2.11 รายการเกี่ยวโยงกัน

การทำรายการที่เกี่ยวโยงกันของบริษัท ในรอบบัญชี ปี 2554 บริษัท ได้ทำรายการที่เกี่ยวโยงกัน
เข้าหลักเกณฑ์ตามประกาศคณะกรรมการตลาดหลักทรัพย์แห่งประเทศไทย
เรื่องการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน ดังนี้

รายการที่ 1 เรื่องเดิม บมจ.ดี.ที.ซี.อินดัสตรี่ส์ ได้ทำรายการเกี่ยวโยง
โดยการทำสัญญาเช่าเครื่องจักรต่างๆ พร้อมทั้งอุปกรณ์ผลิตหัวปากกา รวม 183 รายการ
ซึ่งมีราคารวม 21 ล้านบาท เพื่อใช้ผลิตสินค้าปากกา กับ บจ.อินเตอร์เนชั่นแนล เท็คนิเกิ้ล
เอเย่นต์ซี่ส์ ซึ่งเป็นบริษัทที่เกี่ยวข้องกัน ในอัตราค่าเช่า เดือนละ 100,000.-บาท (หนึ่งแสนบาท)
เป็นการเข้าทำรายการเช่ากันมาตั้งแต่ ปี พ.ศ.2533
ก่อนผู้เช่าเป็นบริษัทจดทะเบียนและเช่าติดต่อกันมาทุกปี ในปี 2551 บมจ.ดี.ที.ซี.ฯ
ได้ทำรายการเกี่ยวโยงด้วยการทำสัญญาเช่าเครื่องจักรชุดเดิมนั้น กับ บจ.อินเตอร์เนชั่นแนลฯ
ต่อไปอีก โดย บจ.อินเตอร์เนชั่นแนลฯ ผู้ให้เช่า ได้ตกลงลดค่าเช่าให้คงเหลือเพียงเดือนละ
50,000.-บาท (ห้าหมื่นบาท) ด้วยเหตุผลเพราะมีการเช่ากันมาหลายปีแล้ว และ

ตั้งแต่ปี 2551 เป็นต้นมา บมจ.ดี.ที.ซี.ฯ
ได้เข้าทำรายการเกี่ยวโยงด้วยการจ้างเหมาค่าแรงช่างทำการซ่อมรถยนต์รวมทั้งการตรวจบำรุงรักษารถยนต์ตามระยะเวลาการใช้งานทั้งหมดทุกคันกับ
บจ.อินเตอร์เนชั่นแนล
ซึ่งเป็นบริษัทที่เกี่ยวข้องกันในอัตราค่าจ้างเหมาค่าแรงเดือนละ50,000.-บาท
(ห้าหมื่นบาท)ด้วยอีกรายการหนึ่ง

ในปี 2553 บมจ.ดี.ที.ซี.ฯ กับ บจ.อินเตอร์เนชั่นแนลฯ ซึ่งเป็นบริษัทที่เกี่ยวข้องกัน
ได้ทำรายการเกี่ยวโยงกัน ทั้ง 2 รายการอีก ในมูลค่ารวมกันเป็นเงิน 1,200,000.-บาท
(หนึ่งล้านสองแสนบาท) ต่อปี
และได้ผ่านการพิจารณาทบทวนความสมเหตุผลของคณะกรรมการตรวจสอบ
และที่ประชุมคณะกรรมการของบริษัทก็ได้พิจารณาให้ความเห็นชอบการเข้าทำรายการในการปี 2553
มาแล้ว ในการประชุมครั้งที่ 4/2552 เมื่อวันที่ 13 พฤศจิกายน 2552

ในปี 2554 บมจ.ดี.ที.ซี.ฯ จะทำรายการเกี่ยวโยงด้วยการทำสัญญาเช่าเครื่องจักรดังกล่าวกับ
บจ.อินเตอร์เนชั่นแนลฯ ซึ่งเป็นบริษัทที่เกี่ยวข้องกันอีก
และขอทำรายการเกี่ยวโยงจ้างเหมาค่าแรงช่างซ่อมรถยนต์
รวมทั้งการตรวจบำรุงรักษารถยนต์ตามระยะเวลาการใช้งานรถยนต์ทั้งหมดทุกคัน กับ
บจ.อินเตอร์เนชั่นแนลฯ ซึ่งเป็นบริษัทที่เกี่ยวข้องกัน รวม 2 รายการ ดังกล่าวมาแล้ว ต่อไปอีก
โดยมีข้อมูลประกอบการพิจารณาเหมือนเดิม ดังนี้ คือ

(1) บมจ.ดี.ที.ซี.อินดัสตรี่ส์ ได้ตกลงทำสัญญาเช่าเครื่องจักรและอุปกรณ์ผลิตหัวปากกา ของ
บจ.อินเตอร์เนชั่นแนล เท็คนิเกิ้ล เอเย่นต์ซี่ส์ รวม 183 รายการ เป็นรายเดือนๆ ละ
50,000.-บาท (ห้าหมื่นบาท) รวมทั้งปี เป็นเงิน 600,000.-บาท (หกแสนบาท)

(2) บมจ.ดี.ที.ซี.อินดัสตรี่ส์ ตกลงจ้างเหมาช่างซ่อมรถยนต์ ของ บจ.อินเตอร์เนชั่นแนล
เท็คนิเกิ้ล เอเย่นต์ซี่ส์ ในกิจการซ่อมเครื่องยนต์ ระบบเบรคช่วงล่างและอื่นๆ
รวมทั้งการตรวจสภาพความพร้อม การอัดฉีด การบำรุงรักษารถยนต์ของ บมจ.ดี.ที.ซี.อินดัสตรี่ส์
ทั้งหมด เป็นเงิน เดือนละ 50,000.- บาท (ห้าหมื่นบาท) รวมทั้งปี เป็นเงิน 600,000.-บาท
(หกแสนบาท)

การตกลงทำรายการเกี่ยวโยงกันเป็นธุรกรรมต่างส่วนกัน
แต่ทำกับนิติบุคคลที่เกี่ยวข้องรายเดียวกันรวมกันแล้ว ทั้งปีมีมูลค่ารวม 1,200,000.-บาท
(หนึ่งล้านสองแสนบาท) จึงอยู่ในระดับที่ต้องเสนอให้ที่ประชุมคณะกรรมการบริษัทพิจารณาอนุมัติ
ซึ่งมีรายการรายละเอียดของการตกลงเข้าทำรายการเป็นข้อพิจารณา คือ

(1) ข้อมูล และข้อตกลงของสัญญาระหว่างกัน

(1.1) การเช่าเครื่องจักร

วันเดือนปี ที่ตกลงเข้าทำรายการกัน วันที่ 29 ตุลาคม 2553

หนังสือสัญญา มีอายุ 3 ปี ตั้งแต่วันที่ 3 มกราคม 2554 ถึงวันที่ 31 ธันวาคม 2556

หนังสือสัญญา มีเงื่อนไขให้ผู้เช่า มีสิทธิที่จะต่อสัญญาเช่า ต่อไปได้อีก

เริ่มตกลงเข้าทำรายการเช่ากันมาตั้งแต่ ปี พ.ศ.2533 ก่อนผู้เช่า เป็นบริษัทจดทะเบียน

เช่ากัน ปีต่อปีตลอดมา

(1.2) การจ้างเหมาซ่อมรถยนต์

วันเดือนปี ที่ตกลงเข้าทำรายการกัน วันที่ 29 พฤศจิกายน 2553

หนังสือข้อตกลง มีอายุ 3 ปี ตั้งแต่วันที่ 3 มกราคม 2554 ถึง วันที่ 31 ธันวาคม 2556

และจะทำสัญญากันทุก 3 ปี ตามข้อสัญญาและเงื่อนไขของสัญญาเดิมที่เสนอนี้ต่อไป
เว้นแต่เมื่อมีข้อสัญญาและหรือเงื่อนไขของสัญญาเปลี่ยนแปลงไป
จะต้องเสนอให้คณะกรรมการตรวจสอบพิจารณาทบทวนและเสนอให้ที่ประชุมคณะกรรมการพิจารณาให้ความเห็นชอบใหม่อีก

เริ่มทำรายการกันมาตั้งแต่ มกราคม 2551

(2) ลักษณะของสินทรัพย์ที่ตกลงเช่า คือ

เครื่องจักรต่าง ๆ พร้อมทั้งอุปกรณ์ผลิตหัวปากกา รวม 183 รายการ

ตามเอกสารที่แนบ รวม 7 แผ่น ราคารวม 21 ล้านบาท

(3) มูลค่ารวมและเกณฑ์ที่ใช้กำหนดมูลค่ารวมของรายการ

  (3.1) ค่าเช่าเครื่องจักรและอุปกรณ์ดังกล่าว เดือนละ 50,000.-บาท (ห้าหมื่นบาทถ้วน)
  เป็นค่าเช่า รวม

ภาษีแล้ว รวมทั้งปี เป็นเงิน 600,000.-บาท ( หกแสนบาทถ้วน)

เกณฑ์ค่าเช่าที่จะนำมาเปรียบเทียบเพื่อกำหนดค่าเช่า โดยตรง ไม่มี
แต่เครื่องจักรพร้อมอุปกรณ์การผลิตหัวปากกา รวม 183 รายการ ที่เช่ามีมูลค่ารวมมากกว่า 20
ล้านบาท แต่เดิมเช่ากันเดือนละ 100,000.-บาท จนเมื่อ ปี 2551
ฝ่ายผู้ให้เช่าได้ลดค่าเช่าลงเหลือเดือนละ 50,000.-บาท
การเข้าทำรายการเกี่ยวโยงกันจึงสมเหตุผล ราคาค่าเช่าก็เหมาะสม และทำให้ บมจ.ดี.ที.ซี.ฯ
ผู้เช่าได้รับประโยชน์สูงสุด

(3.2) ค่าจ้างเหมาช่างซ่อมรถยนต์และตรวจสภาพ บำรุงรักษาตามระยะการใช้งาน ของรถยนต์ทุก

คันของผู้จ้าง เดือนละ 50,000.- บาท (ห้าหมื่นบาท)ต่อเดือน รวมทั้งปี เป็นเงิน
600,000.-บาท (หกแสนบาท)

เกณฑ์ค่าจ้างที่จะนำมาเปรียบเทียบเพื่อกำหนดค่าจ้าง โดยตรง ไม่มี แต่เป็นการจ้างเหมา

ซ่อมรถยนต์ และตรวจสภาพ บำรุงรักษาตามระยะการใช้งานของรถยนต์ของบริษัทผู้จ้าง ทุกคัน ซึ่งมี
มากกว่า 40 คัน (เพราะทั้งที่มีการจัดซื้อเพิ่มขึ้น) เคยซ่อมกับอู่รับซ่อมโดยทั่วไป รวมทั้งการตรวจ
บำรุงรักษาตามระยะเวลาการใช้งาน ที่เคยจ้างซ่อมและส่งเข้าศูนย์ มาทุกปี
ปรากฏว่าจ่ายถูกกว่าประมาณ 2 ใน 3 ส่วน ทั้งนี้เพราะการจัดซื้ออะไหล่ และน้ำมันหล่อลื่น
และประกอบกับซ่อม ได้ทันการใช้งานได้ตามเวลามากกว่า
จึงเป็นราคาค่าจ้างเหมาซ่อมที่เหมาะสมแล้ว การเข้าทำรายการมีความสมเหตุผล และทำให้
บมจ.ดี.ที.ซีฯ ได้รับประโยชน์สูงสุด

รวมการทำรายการเกี่ยวโยงกับนิติบุคคลที่เกี่ยวข้องกันรายเดียว 2 รายการ มีมูลค่า
1,200,000.- บาท

(หนึ่งล้านสองแสนบาท) ต่อปี

(4) บุคคลหรือนิติบุคคลที่เกี่ยวโยง

(4.1) บมจ.ดี.ที.ซี.อินดัสตรี่ส์ ผู้เช่า และผู้จ้าง

  นายปอ อนาวิล เป็นผู้ถือหุ้นใหญ่ นายปอ อนาวิล และ พล.ต.ต.วาทิน คำทรงศรี เป็นกรรมการ

(4.2) บจ. อินเตอร์เนชั่นแนล เท็คนิเกิ้ล เอเย่นต์ซี่ส์ ผู้ให้เช่า และผู้รับจ้างซ่อม

  นายปอ อนาวิล ผู้ถือหุ้น 55.97 % นายปอ อนาวิล และ พล.ต.ต.วาทิน คำทรงศรี
  เป็นกรรมการ

  (5) ลักษณะและขอบเขตของส่วนได้เสียของบุคคลที่เกี่ยวโยงฝ่ายผู้เช่า
  และผู้จ้างซ่อมรถยนต์ชำระ

ค่าเช่า ค่าจ้างซ่อมรถยนต์ เป็นค่าใช้จ่าย ฝ่ายผู้ให้เช่า ผู้รับจ้างซ่อมได้รับค่าเช่า
ค่าจ้างซ่อมเป็นรายได้ของบริษัท ซึ่งต้องมีการบันทึกบัญชีอย่างถูกต้อง

(6) ไม่เป็นกรณีเข้าซื้อสินทรัพย์ และให้ความช่วยเหลือทางการเงิน

(7) กรรมการที่มีส่วนได้เสีย และ/หรือกรรมการที่เป็นบุคคลที่เกี่ยวโยงกัน ไม่ได้เข้าร่วมประชุม
และ

ออกเสียงในที่ประชุม

สรุปว่าการตกลงเข้าทำรายการที่เกี่ยวโยงกันดังกล่าว มีความสมเหตุสมผล เพราะเครื่องจักร
และอุปกรณ์ที่ บมจ.ดี.ที.ซี.ฯ ต้องเช่านั้น จะหาเช่ากับบุคคลภายนอกที่มีความเป็นอิสระไม่มีให้เช่า
มูลค่าเครื่องจักรมีราคาสูงถึง 21 ล้านบาท และเป็นสินทรัพย์ที่เสื่อมสภาพเร็ว
มีอัตราการตัดค่าเสื่อมราคา (ตามหลักปฏิบัติทั่วไป) ปีละ 10 %
แต่บริษัทผู้เช่าเสียค่าเช่าเพียงเดือนละ 50,000 บาท (ห้าหมื่นบาท)
ตลอดทั้งค่าจ้างเหมาค่าแรงซ่อมรถยนต์ทั้งหมดเดือนละ 50,000.-บาท (ห้าหมื่นบาท)
ก็มีความสมเหตุสมผลเช่นเดียวกันเพราะ บมจ.ดี.ที.ซี.ฯ ต้องการซ่อมรถยนต์ที่เสียให้ใช้งานได้
เสร็จทันเวลาที่จำเป็นต้องใช้ในกิจการของบริษัท
ค่าจ้างรวมทั้งค่าตรวจบำรุงรักษาตามอายุการใช้งานจ่ายค่าจ้างเหมา ค่าแรง
รวมการจัดซื้ออะไหล่เองทั้งปี จะเป็นราคาถูกลง 2 ใน 3 ของค่าจ้างซ่อมกับอู่ซ่อมทั่วไป จึงเป็นรา
คา ค่าจ้างเหมาซ่อมที่เหมาะสมแล้ว และจะทำให้ บมจ.ดี.ที.ซี.ฯ ได้รับประโยชน์สูงสุดแล้ว
จึงมีความสมเหตุผล
และขอเสนอให้ที่ประชุมคณะกรรมการได้พิจารณายืนยันให้ความเห็นชอบในการตกลงเข้าทำรายการดังกล่าวในปีนี้ด้วย

ที่ประชุมคณะกรรมการตรวจสอบมีมติให้เสนอให้ที่ประชุมคณะกรรมการบริษัท
พิจารณาให้ความเห็นชอบ ซึ่งที่ประชุมคณะกรรมการได้มีมติยืนยันให้ความเห็นชอบแล้ว ในการประชุม
ครั้งที่ 1/2554 วันที่ 28 กุมภาพันธ์ 2554 โดยมีมติเห็นชอบการเข้าทำรายการเกี่ยวโยงของ
บมจ.ดี.ที.ซี.อินดัสตรี่ส์ กับ บจ.อินเตอร์เนชั่นแนล เท็คนิเกิ้ลเอเย่นต์ซี่ส์ในปี 2554
ซึ่งทำสัญญาเช่ากัน 3 ปี และจะทำสัญญากันทุก 3 ปี ตามข้อสัญญาและเงื่อนไขเดิมที่เสนอ
เว้นแต่จะมีข้อสัญญาหรือเงื่อนไขของสัญญาเปลี่ยนแปลงไปต้องเสนอให้คณะกรรมการตรวจสอบพิจารณาทบทวน
และเสนอให้ที่ประชุมคณะกรรมการพิจารณาให้ความเห็นชอบใหม่อีก

รายการที่ 2 เรื่องเดิม ในปี 2551 บมจ.ดี.ที.ซี.ฯ
ได้ตกลงเข้าทำรายการเกี่ยวโยงโดยการทำสัญญาเช่า พื้นที่อาคารตะวันส่องแสง เนื้อที่ 1,800
ตารางเมตร เป็นการเข้าทำรายการเช่าอาคาร กับ บจ.ตะวันส่องแสง
ซึ่งเป็นบริษัทที่เกี่ยวข้องกันและ

ในปี 2554 บมจ.ดี.ที.ซี.ฯ เข้าทำรายการเกี่ยวโยงกับ บจ.ตะวันส่องแสง
ซึ่งเป็นบริษัทที่เกี่ยวข้องกัน มีมูลค่ารวมกันทั้งปีสูงกว่าหนึ่งล้านบาท
ซึ่งได้ผ่านการพิจารณาทบทวนความสมเหตุผลของคณะกรรมการตรวจสอบมาแล้ว
และคณะกรรมการบริษัทก็ได้พิจารณาให้ความเห็นชอบการเข้าทำรายการเกี่ยวโยงกันในปี 2553
มาแล้ว ในการประชุมครั้งที่ 4/2552 เมื่อวันที่ 13 พฤศจิกายน 2552

ในปี 2554 บมจ.ดี.ที.ซี.ฯ จะขอเข้าทำรายการเกี่ยวโยง โดยการทำสัญญาเช่า
พื้นที่อาคารตะวันส่องแสง เนื้อที่ 1,800 ตารางเมตร กับ บจ.ตะวันส่องแสง
ซึ่งเป็นบริษัทที่เกี่ยวข้องกัน ต่อไปอีก 3 ปี

โดยมีข้อพิจารณา เพื่อให้ความเห็นชอบการขอเข้าทำรายการเกี่ยวโยงของ บมจ.ดี.ที.ซี.อินดัสตรี่ส์
ที่ขอเข้าทำสัญญาเช่าพื้นที่อาคาร ซึ่งมีเนื้อที่ 1,800 ตารางเมตร ของ บจ.ตะวันส่องแสง
ซึ่งเป็นบริษัทที่เกี่ยวข้องกัน ในอัตราค่าเช่า เดือนละ 100,000.-บาท (หนึ่งแสนบาท) เช่นเดิมอีก
ปรากฎตามรายการรายละเอียดของการตกลงเข้าทำรายการทำสัญญาเช่าเป็นข้อพิจารณา คือ

(1) วันเดือนปี ที่ตกลงเข้าทำรายการ วันที่ 29 ตุลาคม 2553

หนังสือสัญญา มีอายุ 3 ปี ตั้งแต่วันที่ 3 มกราคม 2554 ถึงวันที่ 31 ธันวาคม 2556

และจะทำสัญญากันทุก 3 ปี ตามข้อสัญญาและเงื่อนไขของสัญญาเดิมที่เสนอนี้ต่อไป
เว้นแต่เมื่อมีข้อสัญญาและหรือเงื่อนไขของสัญญาเปลี่ยนแปลงไป
จะต้องเสนอให้คณะกรรมการตรวจสอบพิจารณาทบทวนและเสนอให้ที่ประชุมคณะกรรมการพิจารณาให้ความเห็นชอบใหม่อีก

เริ่มตกลงเข้าทำรายการเช่ากันมาตั้งแต่ ปี พ.ศ.2541 โดยทำสัญญาเช่ากันปีต่อปีตลอดมา

(2) ลักษณะของสินทรัพย์ คือ

อาคารทั้งหลัง มีเนื้อที่ 1,800 ตารางเมตร เลขที่ 176/8 ถนนสุขุมวิท 64 แขวงบางจาก
เขตพระโขนง กรุงเทพมหานคร ตั้งอยู่ติดกับโรงงานผลิตสินค้าปากกาของ บมจ.ดี.ที.ซี.ฯ
อาคารดังกล่าว ปลูกสร้างอยู่ในที่ดินตามโฉนดเลขที่ 55962 วัตถุประสงค์ของการเช่า คือ
ใช้เป็นสำนักงานและโรงงาน

(3) มูลค่ารวมและเกณฑ์ที่ใช้กำหนดมูลค่ารวมของรายการ

ค่าเช่าอาคารดังกล่าว มีมูลค่ารวม 1,200,000.- บาท (หนึ่งล้านสองแสนบาท) ต่อปี
ค่าภาษีโรงเรือนเป็นภาระของผู้ให้เช่า

เรื่องเกณฑ์กำหนดราคาค่าเช่าโดยตรง ไม่มี แต่เนื่องจากอาคารที่เช่าตั้งอยู่ติดกับโรงงาน
ผลิตสินค้าของ บมจ.ดี.ที.ซี.ฯ อยู่แล้ว ถ้าเช่าของบุคคลอื่นที่อิสระค่าเช่าจะสูงกว่าอย่างน้อย 2
เท่า

(4) บุคคลที่เกี่ยวโยง

(4.1) บมจ.ดี.ที.ซี.อินดัสตรี่ส์ ผู้เช่า

นายปอ อนาวิลเป็นผู้ถือหุ้นใหญ่ นายปอ อนาวิล พล.ต.ต.วาทิน คำทรงศรี เป็นกรรมการ

(4.2) บจ. ตะวันส่องแสง ผู้ให้เช่า

นายปอ อนาวิล ผู้ถือหุ้น 99.97 % นายปอ อนาวิล นางวิภาดา ชินธรรมมิตร์ พล.ต.ต.วาทิน
คำทรงศรี เป็นกรรมการ

(5) ลักษณะและขอบเขตของส่วนได้เสียของบุคคลที่เกี่ยวโยง ฝ่ายผู้เช่าชำระค่าเช่า เป็นค่าใช้จ่าย
ฝ่ายผู้ให้เช่าได้รับค่าเช่า เป็นรายได้ของบริษัท มีการบันทึกบัญชีอย่างถูกต้อง

(6) ไม่เป็นกรณีเข้ารายการซื้อสินทรัพย์ และให้ความช่วยเหลือทางการเงิน

(7) กรรมการที่มีส่วนได้เสียและ/หรือกรรมการที่เป็นบุคคลที่เกี่ยวโยงกัน
ไม่ได้เข้าร่วมประชุมและออกเสียงในที่ประชุม

สรุปว่า การตกลงเข้าทำรายการที่เกี่ยวโยงกันดังกล่าว มีความสมเหตุสมผล
เพราะเป็นการเช่าพื้นที่อาคารทั้งหลัง ที่มีเนื้อที่ถึง 1,800 ตารางเมตร ของอาคารเลขที่ 176/8
ถนนสุขุมวิท 64 แขวงบางจาก เขตพระโขนง กรุงเทพมหานคร
ตั้งอยู่ติดกับโรงงานผลิตสินค้าปากกาของ บมจ.ดี.ที.ซี.ฯ
อาคารดังกล่าวปลูกสร้างอยู่ในที่ดินตามโฉนดเลขที่ 55962 วัตถุประสงค์ของการเช่า คือ
ใช้เป็นสำนักงานและโรงงาน ราคาค่าเช่าก็ไม่สูงนัก คือ เช่าเดือนละ 100,000.-บาท
(หนึ่งแสนบาท) หรือเท่ากับตารางเมตรละ 55 บาท ต่อเดือนเท่านั้น
เกณฑ์การกำหนดราคาค่าเช่าเพื่อเปรียบเทียบโดยตรง ไม่มี แต่เนื่องจาก อาคารที่เช่า
ตั้งอยู่ติดกับโรงงานผลิตสินค้าของ บมจ.ดี.ที.ซี.ฯ อยู่แล้ว ถ้าอาคารแห่งนี้ ในทำเลที่ตั้งเช่นนี้
แต่เป็นการเช่าอาคารของบุคคลอื่นที่อิสระ อัตราค่าเช่าจะสูงกว่า อย่างน้อย 2 ถึง 3 เท่า
และได้มีการเช่าติดต่อกันมาหลายปีแล้ว การเช่าอาคารแห่งนี้ บมจ.ดี.ที.ซี.อินดัสตรี่ส์
ได้รับผลประโยชน์สูงสุด จึงมีความสมเหตุผล
และขอเสนอให้ที่ประชุมคณะกรรมการได้พิจารณายืนยันให้ความเห็นชอบในการตกลงเข้าทำรายการดังกล่าวในปีนี้ด้วย

ที่ประชุมคณะกรรมการตรวจสอบมีมติให้เสนอให้ที่ประชุมคณะกรรมการบริษัท
พิจารณาให้ความเห็นชอบ ซึ่งที่ประชุมคณะกรรมการได้มีมติยืนยันให้ความเห็นชอบแล้ว
ในการประชุมครั้งที่ 1/2554 วันที่ 28 กุมภาพันธ์ 2554
โดยมีมติเห็นชอบการเข้าทำรายการเกี่ยวโยงของ บมจ.ดี.ที.ซี.อินดัสตรี่ส์กับบริษัทตะวันส่องแสง
จำกัดในปี 2554 ซึ่งทำสัญญาเช่ากัน 3 ปี และจะทำสัญญากันทุกปี 3
ปีตามข้อสัญญาและเงื่อนไขที่เสนอต่อไปนี้
เว้นแต่จะมีข้อสัญญาหรือมีเงื่อนไขของสัญญาเปลี่ยนแปลงไปต้องเสนอให้คณะกรรมการตรวจสอบพิจารณาทบทวนและเสนอให้ที่ประชุมคณะกรรมการพิจารณาให้ความเห็นชอบใหม่อีก

กลุ่มบุคคลที่อาจมีความขัดแย้งทางผลประโยชน์กันได้ คือ

(1)กรรมการบริษัท เป็นผู้ถือหุ้น และร่วมบริหาร มีรายชื่อดังนี้

นายปอ อนาวิล

นางดวงสมร เหาตะวานิช

(2) กรรมการบริหาร มีรายชื่อดังนี้

นายอโนทัย เตชะมนตรีกุล

พล.ต.ต.วาทิน คำทรงศรี

นายพูลลาภ เอื้อสุนทร

นโยบายแนวโน้มการทำรายการระหว่างกันในอนาคต

คาดว่ารายการระหว่างกันคงต้องจำกัดรายการเท่าที่จำเป็นและเป็นประโยชน์สูงสุดแก่
บมจ.ดีที.ซี.อินดัสตรี่ส์และบริษัทย่อยเท่านั้น